钦定古今图书集成/历象汇编/历法典/第063卷 > 图
## 钦定古今图书集成/历象汇编/历法典/第063卷 > 图

十五分与甲己丁角相减馀七十二度五十一分为初亏距高弧向西北度论复圆则甲己丙交角有四十四度四十四分太阴距度一度○五分减气差三十八分四十四秒馀二十六分一十六秒为丁戊线其己戊同前推得丁己戊

角五十七度○三分，减甲己丁角，馀一十二度一十
九分，为戊己距甲己高弧，即复圆向西之度。当时太
阳初亏鹑火宫二度，复圆本宫一十五度，出东地平。
故黄道高，太阳近北，气差渐少，令太阴距太阳不能
复过东矣。假使北极更低，必得黄道愈高，太阴往北
减，气差愈多，因知复圆距东更远。万历二十三年乙
未八月朔，苐谷门人在东西两处测验，或得食二分
半，或得食三分。盖在西者，测太阳初亏微过正午，故
高弧与子午圈略同，而向位距本圈偏东尚有九度。
在东者，测太阳后一刻有奇，得其初亏正向天顶，则
地平北，子午圈之东，是其向位也。从是知初亏向西，
即复圆向东，非定论也。且初亏不尽向西，复圆不尽
向东，又已彰明较著。有如是也。成法误人，可胜浩叹。

以方位算太阴视经纬

万历二十六年戊戌，二月朔，西土巳正二十七分，初
亏后，测食约有一分。〈十五分一刻十二分一径〉太阳径线三十○
分三十五秒，太阴三十二分四十四秒，各依本引数
所定。其本食所向过两心线交高弧者，测得九十度。